Dotácie pre firmy v oblasti výskumu a vývoja v Bratislavskom kraji

Termín vyhlásenia výzvy:

28. augusta 2013

Termín predkladania žiadostí:

31.12.2013

kto môže žiadať:

- právnické osoby podnikajúce podľa Obchodného zákonníka, registrované na území SR, ktoré vykonávajú činnosti výskumu a vývoja

- malé a stredné podniky

- veľké podniky

Rozhodujúce je miesto realizácie projektu v Bratislavskom kraji, nie sídlo žiadateľa alebo partnerov

na čo sa dá žiadať:

Cieľom výzvy je podporiť projekty zriaďovania výskumných centier nadnárodného významu, ktorých výskumné zameranie bude orientované aj na budúce a vznikajúce technológie (FET). Tieto patria medzi prioritné oblasti excelentnej vedy (základný výskum), ktoré budú výrazným spôsobom podporované v rámci Horizontu 2020 a podporené výskumné centrá majú koncentrovať slovenský potenciál schopný zapojiť sa do tejto časti Horizontu 2020.

Špecifické ciele výzvy na predkladanie žiadostí o NFP:

- iniciovanie výskumných aktivít nadnárodných korporácií pôsobiacich na Slovensku a aktívna spolupráca s výskumnými centrami nadnárodných korporácií v iných krajinách

- posilnenie spolupráce v oblasti výskumu medzi podnikateľskou sférou a výskumnými organizáciami

- posilnenie výskumnej základne podnikateľskej sféry a zvýšenie jej potenciálu zapojiť sa do aktivít a projektov Európskeho výskumného priestoru

- zvýšenie potenciálu zapojiť sa do projektov excelentnej vedy v rámci Horizontu 2020

- komplementárna podpora medzinárodnej spolupráce v oblasti excelentnej vedy s dôrazom na iniciatívy a programy Európskej únie (najmä 7. Rámcový program EÚ pre výskum a vývoj, resp. Horizont 2020).

Na projekty predkladané v rámci tejto výzvy sa vzťahujú pravidlá štátnej pomoci, tzn. musia spĺňať podmienky a kritériá nasledovnej schémy štátnej pomoci:

Schéma na podporu výskumu a vývoja (schéma štátnej pomoci), príloha č. 6 tejto výzvy, uverejnená v Obchodnom vestníku SR č. OV76C/2011 (19. 4. 2011)

Rámcovými aktivitami opatrenia, na ktoré sa výzva viaže, sú:

Rámcová aktivita 4.1.1: Podpora výmenných a spoločných výskumných programov slovenských výskumno-vývojových a vzdelávacích inštitúcií v Bratislavskom kraji, ktoré budú mať medzinárodnú spoluprácu so zahraničnými inštitúciami výskumu a vývoja

*Príklady aktivít:*

- projekty spoločného výskumu na slovenských univerzitách, výskumných a vývojových inštitúciách s výskumnými a vývojovými pracoviskami sveta,

- investičné a bežné náklady priamo vyplývajúce z projektov spoločného výskumu na slovenských univerzitách, výskumných a vývojových inštitúciách s výskumnými pracoviskami z najlepších svetových výskumných a vývojových pracovísk.

Rámcová aktivita 4.1.3: Podpora spolupráce medzi regionálnymi štruktúrami a pracoviskami výskumu a vývoja, vrátane spolupráce medzi inštitúciami výskumu a vývoja a strednými školami v Bratislavskom kraji

*Príklady aktivít:*

- podpora začleňovania výskumných pracovísk výskumu a vývoja do nadregionálnych a medzinárodných sietí pre spoluprácu vo výskume, vývoji a v inováciách,

- podpora výskumných projektov pre potreby regionálneho rozvoja vo väzbe na regionálne rozvojové dokumenty,

- podpora spoločných projektov výskumných pracovísk so strednými školami.

Rámcová aktivita 4.1.4: Podpora medzinárodnej spolupráce v oblasti výskumu a vývoja v Bratislavskom kraji

*Príklady aktivít:*

- doplnková podpora výskumných projektov a tímov financovaných z Rámcového programu EÚ pre výskum a vývoj,

- podpora účasti na zahraničných networkingových podujatiach, prezentáciách výskumných pracovísk a pod.

Realizácia projektu musí viesť k zriadeniu centra excelentnosti nadnárodného významu a k realizácii medzinárodnej výskumnej spolupráce.

Počas realizácie projektu musí vzniknúť aj aktívna spolupráca s inými výskumnými centrami žiadateľa. Do výskumných aktivít novozriadeného centra excelentnosti nadnárodného významu sa musia zapojiť výskumné kapacity žiadateľa - zahraniční výskumní pracovníci -ktorí sú aktívní v európskych výskumných projektoch, alebo interných výskumno-vývojových aktivitách žiadateľa financovaných zo súkromných zdrojov (preukáže sa personálnou maticou v rámci opisu projektu, ako aj životopismi príslušných špičkových expertov - minimálne 4 experti).

Povinným výstupom projektu, ktorý bude súčasne aj nevyhnutnou podmienkou II. etapy podpory zriadeného centra excelentnosti, musí byť vypracovanie "strategickej výskumnej agendy7" výskumného centra na roky 2015-2020 s cieľom zapojiť sa do konkrétnych projektov excelentnej vedy a priemyselného výskumu v rámci Horizontu 2020 súčasťou partnerov centra excelentnosti.

Jeden oprávnený žiadateľ môže v rámci tejto výzvy predložiť maximálne 1 projekt. V prípade, že žiadateľ v žiadosti o NFP nedodrží povolenú minimálnu, resp. maximálnu výšku NFP na projekt, stanovenú v tejto výzve, bude táto žiadosť o NFP vylúčená zo schvaľovacieho procesu. V prípade, že žiadateľ predloží viac žiadostí o NFP ako je povolené v tejto výzve, budú všetky predložené žiadosti o NFP daného žiadateľa vylúčené zo schvaľovacieho procesu.

Prijímateľ (žiadateľ) môže začať práce na projekte aj pred nadobudnutím účinnosti zmluvy o poskytnutí nenávratného finančného príspevku, najskôr však dňom predloženia žiadosti o NFP, pričom výdavky realizované na práce uskutočnené pred nadobudnutím účinnosti zmluvy o poskytnutí nenávratného finančného príspevku nebudú oprávnené.

Špecifické podmienky oprávnenosti žiadateľa:

Žiadateľ musí byť subjekt (pobočka nadnárodnej spoločnosti, ktorá má sídlo a podnikateľské aktivity na Slovensku), ktorý je priamo, alebo prostredníctvom svojej materskej spoločnosti, zapojený do riešenia projektov 7. Rámcového programu EÚ pre výskum a vývoj, alebo za posledné 3 roky preukázateľne investoval do výskumu a/alebo vývoja finančné prostriedky vo výške minimálne 1 milión EUR ročne. Opis projektov financovaných zo 7. Rámcového programu EÚ pre výskum a vývoj alebo opis vlastných investícií do výskumu a vývoja sa dokladá do príslušnej časti opisu projektu (časť. C1 opisu projektu obsahujúci názov projektu, dobu riešenia, partnerov, príspevok EK/vlastné zdroje, zoznam partnerov a stručnú anotáciu projektu).

V prípade preukazovania projektov 7. RP žiadateľ musí preukázať, že sa takýmto spôsobom zúčastňuje minimálne na 3 projektoch podporených zo zdrojov 7. Rámcového programu EÚ pre výskum a vývoj, alebo získal zo 7. Rámcového programu EÚ pre výskum a vývoj podporu minimálne 1,5 mil. EUR.

Oprávnenosť partnerov žiadateľa:

Partnerstvo musí byť vytvorené v rámci spolupráce s nasledovnými organizáciami:

- fyzické osoby alebo právnické osoby oprávnené na podnikanie v zmysle § 2 ods. 2 Obchodného zákonníka12, registrované na území SR, ktoré vykonávajú činnosti výskumu a vývoja, aktoré sa budú podieľať na realizácii jednotlivých druhov oprávnených projektov podľa Schémy na podporu výskumu a vývoja *(schéma štátnej pomoci)*:

*malé (vrátane mikropodnikov) a stredné podniky.* Určujúcou definíciou MSP je definícia uvedená v prílohe I nariadenia Komisie (ES) č. 800/2008 13

*veľké podniky* sú podniky, na ktoré sa nevzťahuje definícia mikropodnikov, malých a stredných podnikov podľa prílohy I nariadenia Komisie (ES) č. 800/2008 (spolupráca 2 a viacerých veľkých podnikov sa nepovažuje za efektívnu spoluprácu).

- výskumné organizácie definované v článku 30 nariadenia Komisie (ES) č.800/2008 a to konkrétne:

verejné vysoké školy mimo schém štátnej pomoci,

štátne vysoké školy mimo schém štátnej pomoci,

súkromné vysoké školy mimo schém štátnej pomoci,

Slovenská akadémia vied a jej ústavy mimo schém štátnej pomoci,

organizácie, resp. inštitúcie uskutočňujúce výskum a vývoj zriadené ústrednými orgánmi štátnej správy mimo schém štátnej pomoci (štátne rozpočtové a štátne príspevkové organizácie),

mimovládne organizácie výskumu a vývoja mimo schém štátnej pomoci zriadené najneskôr k 1. 1. 2010, ktoré majú najneskôr k 1. 1. 2010 uvedený v predmete činnosti predmet: výskum alebo výskum a vývoj.

Ak je partnerom fyzickáosoba alebo právnická osoba oprávnená na podnikanie musí spĺňať podmienky oprávnenosti stanovené v časti 4.1 tejto výzvy v rámci podmienok Schémy štátnej pomoci. Všetci partneri musia spĺňať kritériá uvedené v platnej verzii Príručky pre žiadateľa o NFP, časť 4.5 Oprávnenosť partnera.

V prípade, že partnerom žiadateľa je výskumná organizácia musí spĺňať nasledujúce podmienky:

- je držiteľom osvedčenia o spôsobilosti vykonávať výskum a vývoj v zmysle § 26a zákona č 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, § 84 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov alebo podľa zákona č. 133/2002 Z. z. o Slovenskej akadémii vied v znení zákona č. 40/2011 Z. z.;

- vykonáva činnosti v základnom výskume v jednej z vybraných vecných tém výskumu a vývoja definovaných v Dlhodobom zámere štátnej vednej a technickej politiky do roku 2015 relevantných pre túto výzvu;

- má stav technickej infraštruktúry výskumu, ktorý umožňuje realizovať výskum v oblasti, na ktorú je projekt zameraný.

Každé podporené centrum musí pozostávať z partnerstva, ktoré je tvorené žiadateľom, minimálne jedným ďalším podnikateľským subjektom a minimálne jednou výskumnou inštitúciou.

Minimálne jedna výskumná inštitúcia - partner projektu - musí spĺňať ešte nasledovné kritérium:

- zúčastňuje na riešení minimálne jedného medzinárodného projektu v rámci 7. Rámcového programu EÚ pre výskum a vývojovo vecnej téme výskumu a vývoja, na ktorú sa predkladaný projekt zameriava.

doba trvania projektu:

ukončenie najneskôr do 30.09.2015

výška dotácie:

|  |  |  |  |
| --- | --- | --- | --- |
|  | Malý podnik | Stredný podnik | Veľký podnik |
| Základný výskum | 95% | 95% | 95% |
| Priemyselný výskum | 70% | 60% | 50% |
| Priemyselný výskum, ktorý podlieha:- Efektívnej spolupráci medzi aspoň medzi dvomi navzájom nezávislými podnikmiPri veľkých podnikoch:Minimálne s jedným MSP1. Spolupráci podniku s výskumnou organizáciou2. Rozšíreniu výsledkov | 80% | 75% | 65% |
| Experimentálny vývoj | 45% | 65% | 25% |
| Experimentálny vývoj, ktorý podlieha:- efektívnej spolupráci medzi aspoň dvomi navzájom nezávislými podnikmiPri veľkých podnikoch:Aspoň s jedným MSP3. Spolupráci podniku s výskumnou organizáciou | 60% | 50% | 40% |

výška oprávnených výdavkov na 1 projekt:

min. 2 mil EUR

max. 5 mil. EUR

podrobnosti o výzve:

<http://www.asfeu.sk/operacny-program-vyskum-a-vyvoj/aktualne-vyzvy/opvav-20134104-soro/>

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licen%C4%8Dn%C3%A1_dohoda_na_verejne_spr%C3%ADstupnen%C3%A9_diela_MEDIA_COELI_%C2%AE.html)

Váš konzultant: